Diari Oficial de la Generalitat Valenciana


Sumari del DOGV 5881, del 29-10-2008 (2008/11316)

Bases i convocatòria del procés selectiu per a cobrir una plaça d'intèrpret.
----------------------------------------------------------------------------

### Dades del document

Número de DOGV
:   5881

Data del DOGV
:   29-10-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/11557


Data del document
:   06-10-2008

Organisme emissor
:   Ajuntament de Rojales

Tipus de document
:   Bases

Descriptors 

:   * Rojales
    * professió de la informació
    * administració local
    * traducció
    * concurs administratiu

Bases i convocatòria del procés selectiu per a cobrir una plaça d'intèrpret. [2008/11125]  
 Bases i convocatòria de proves selectives per a cobrir una plaça d'intèrpret vacant en la plantilla de personal funcionari d'este Ajuntament i inclosa en l'oferta pública d'ocupació de 2008.  
Primera. Objecte de la convocatòria  
L'objecte de la present convocatòria és la provisió d'una plaça d'intèrpret, vacant en la plantilla de personal funcionari d'este Ajuntament i inclosa en l'oferta d'ocupació pública de 2008.  
La plaça està classificada en l'escala d'administració especial, subescala tècnica (grup A1, d'acord amb la titulació exigida per al seu ingrés) i dotada amb les retribucions bàsiques i complementàries que corresponguen de conformitat amb la legislació vigent i acords municipals.  
El sistema de selecció serà concurs oposició. Si així ho acordara, el tribunal sotmetrà els aspirants a una entrevista personal.  
Segona. Condicions dels aspirants  
Per a ser admesos a la realització de les proves selectives els aspirants hauran de reunir els següents requisits en la data en què finalitze el termini d'admissió d'instàncies:  
a) Tindre la nacionalitat espanyola, o ser nacional d'un dels restants estats membres de la Unió Europea, o d'aquells estats als quals siga aplicable la lliure circulació de treballadors segons els tractats internacionals subscrits per la Comunitat Europea i ratificats per Espanya, o ser cònjuge d'algun dels casos anteriors, sempre que no estiguen separats de dret, així com els seus descendents i els del seu cònjuge, sempre que no estiguen separats de dret, menors de 21 anys o majors de l'esmentada edat que visquen a càrrec seu.  
b) Tindre complits 16 anys i no excedir, si és el cas, de l'edat màxima de jubilació forçosa.  
c) Estar en possessió del títol de Llicenciat en Traducció i Interpretació o tindre complides les condicions per a obtindre'l en la data que finalitze el termini de presentació d'instàncies. L'equivalència haurà de ser reconeguda per l'administració competent en cada cas concret i degudament acreditada en este sentit pels aspirants.  
d) Posseir la capacitat funcional per a l'exercici de les tasques.  
e) No haver sigut separat per mitjà d'expedient disciplinari del servici de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics per resolució judicial, per a l'accés al cos o escala de funcionari, o per a exercir funcions semblants a les que exercien en el cas del personal laboral, en el que haguera sigut separat o inhabilitat. En el cas de ser nacional d'un altre estat, no trobar-se inhabilitat o en situació equivalent ni haver sigut sotmés a sanció disciplinària o equivalent que impedisca, en el seu estat i en els mateixos termes, l'accés a l'ocupació pública.  
De conformitat amb el que disposa l'article 38.3 de la Llei 13/1982, de 7 d'abril, d'Integració Social del Minusvàlid, seran admeses les persones amb minusvalideses en igualtat de condicions amb els altres aspirants. A este efecte, el tribunal adoptarà, si és necessari, les disposicions oportunes amb vista a la màxima garantia d'igualtat d'oportunitats en la realització de les proves. Les condicions personals d'aptitud per a l'exercici de les funcions corresponents s'acreditaran si és el cas per mitjà de dictamen vinculant expedit per l'equip multiprofessional competent, que haurà de ser emés amb anterioritat a la iniciació de les proves selectives.  
Tercera. Instàncies  
Les instàncies, en les quals se sol·licite prendre part en la convocatòria, seran dirigides al president de la corporació i es presentaran al Registre General de l'esmentada corporació, durant el termini de 20 dies naturals, comptadors des de l'endemà de la publicació de l'extracte de la convocatòria en el Boletín Oficial del Estado. Les instàncies també podran presentar-se en la forma que determina l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. En este cas, haurà d'estampar-se, en la pròpia sol·licitud, el segell del registre de l'organisme en què es presente o el segell de certificació postal de qualsevol oficina de correus.  
Els aspirants manifestaran en la instància que reuneixen totes les condicions que s'exigeixen en la base segona, referides a la data en què acabe el termini de presentació de sol·licituds i que es comprometen a prestar el preceptiu jurament o promesa. Les condicions esmentades s'hauran de mantindre al llarg de tot el procés selectiu, durant el qual, en qualsevol moment, els interessats podran ser requerits per a efectuar les comprovacions oportunes.   
Les instàncies s'acompanyaran d'una fotocòpia compulsada del document nacional d'identitat, una fotocòpia compulsada de la documentació acreditativa dels mèrits a valorar en la fase de concurs, de conformitat amb la taula que figura en l'annex II d'estes bases, i el justificant d'haver ingressat els drets d'examen, en la CAM, compte corrent a nom de l'Ajuntament de Rojales, número 2090 7040 44 6103469186, els quals es fixen en 30 euros. Este import només serà tornat en cas de no realització del fet imposable de la taxa per causes no imputables a l'interessat.  
Quarta. Admissió d'aspirants  
Finalitzat el termini d'admissió d'instàncies, la Presidència de la corporació farà públiques les llistes provisionals d'aspirants admesos i exclosos en el Butlletí Oficial de la Província d'Alacant, i en el tauler d'edictes de l'Ajuntament de Rojales.  
Durant els 10 dies hàbils següents a la publicació en el butlletí, els interessats podran esmenar els defectes que hagen originat les possibles exclusions, i presentar al·legacions que es tindran en compte en la resolució per la qual s'eleven a definitives les relacions d'aspirants, que serà feta pública en la forma indicada. Contra esta última resolució, els interessats podran interposar recurs de reposició, amb caràcter potestatiu o bé, directament, recurs contenciós administratiu.  
Cinquena. Tribunal qualificador  
El tribunal qualificador estarà constituït de la manera següent:  
- President: un funcionari de carrera al servici d'esta o una altra administració.  
- Vocals:   
· Un funcionari de carrera al servici d'esta o una altra administració.  
· Un representant de l'administració del Consell de la Generalitat, designat per la Direcció General de l'administració Local, que actuarà a títol individual.  
· Un funcionari de carrera al servici d'esta o una altra administració designat pels delegats de personal de l'Ajuntament de Rojales, que actuarà a títol individual.  
- Secretari: el de la corporació o funcionari en qui delegue.  
La designació dels membres del tribunal, dels titulars i dels suplents, es farà pública en el Butlletí Oficial de la Província d'Alacant i en el tauler d'edictes de la corporació.  
El tribunal no podrà constituir-se ni actuar sense l'assistència de més de la meitat dels membres, titulars o suplents.  
Els membres del tribunal hauran d'abstindre's de formar-ne part, quan concórreguen les circumstàncies previstes en l'article 28 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o en l'article 13.2 del Reial Decret 364/1995, de 10 de març.  
Els aspirants podran recusar els membres del tribunal en els termes establits en l'article 29 del mateix text legal.  
El tribunal no podrà aprovar ni declarar que han superat les proves selectives un nombre d'opositors superior al de les places convocades.  
El tribunal podrà disposar la incorporació als seus treballs d'assessors especialistes per a la realitzaci de les proves, en els termes que preveu el Reial Decret 364/1995, de 10 de març.  
El tribunal es classifica en la categoria primera als efectes establits en el Reial Decret 462/2002, de 24 de maig, sobre indemnitzacions per raó del servici i percepció de les assistències que corresponguen als seus membres.  
La totalitat dels membres del tribunal hauran de posseir un nivell de titulació igual o superior a l'exigit per a l'ingrés en el cos o escala que es tracte.  
Sisena. Desenvolupament i publicitat de les bases  
Les bases, una vegada aprovades per decret d'Alcaldia, es publicaran íntegres en el Butlletí Oficial de la Província d'Alacant i en el Diari Oficial de la Comunitat Valenciana.  
L'anunci extractat de la convocatòria es publicarà en el Boletín Oficial del Estado.  
L'anunci de la convocatòria, les bases i tots els altres anuncis relatius al desenvolupament d'estes proves es publicaran també en el tauler d'edictes de l'Ajuntament i en la pàgina web oficial de l'Ajuntament (www.rojales.es) com a informació complementària de l'anterior, si bé els terminis es computaran a partir de la respectiva inserció dels butlletins oficials.  
El començament del primer exercici s'anunciarà en el tauler d'edictes de l'Ajuntament i en el Butlletí Oficial de la Província d'Alacant amb 15 dies hàbils d'antelació, com a mínim, expressant l'anunci el dia, hora i lloc en què haurà de realitzar-se.  
El començament dels restants exercicis s'anunciarà només en el tauler d'edictes de l'Ajuntament i local on s'haja celebrat la prova precedent, i hauran de transcórrer entre la realització de l'un i de l'altre exercici, un termini mínim de 72 hores i fer-se públic l'anunci de començament amb una antelació mínima de 48 hores.  
Els opositors seran convocats per a cada exercici en crida única, excepte casos de força major, degudament justificats i apreciats lliurement pel tribunal.  
L'orde d'actuació dels aspirants, a totes les proves selectives de la present convocatòria i en particular per a la realització d'aquells exercicis que no puguen realitzar-se conjuntament, s'iniciarà per la lletra que resulte de l'últim sorteig que a este efecte es realitze en el Ministeri d'Administracions Públiques i que es publique en el Boletín Oficial del Estado en execució de l'oferta d'ocupació estatal.  
Setena. Procediment de selecció  
El sistema de selecció serà el concurs oposició i, si el tribunal així ho acordara, es procedirà a efectuar una entrevista als aspirants.  
Fase A. Oposició  
Els exercicis de la fase d'oposició seran quatre de caràcter obligatori i eliminatori.  
Primer exercici: de caràcter obligatori i eliminatori, de caràcter escrit; tindrà dos parts: la primera consistirà en una traducció amb diccionari (excloent els diccionaris electrònics i qualsevol altre tipus de suport) del castellà a l'anglés, d'un text de caràcter literari, periodístic, jurídic o econòmic. La segona consistirà en una traducció amb diccionari (excloent els diccionaris electrònics i qualsevol altre tipus de suport) de l'anglés al castellà, d'un text de caràcter literari, periodístic, jurídic o econòmic. El temps màxim de realització de cada una de les dos parts serà una hora, per la qual cosa el temps màxim total de l'exercici serà dos hores. L'exercici s'haurà de llegir en sessió pública davant el tribunal, que podrà formular les preguntes o aclariments que jutge oportuns sobre l'esmentat exercici.  
Segon exercici: de caràcter obligatori i eliminatori, de caràcter escrit; tindrà dos parts: la primera consistirà en una traducció amb diccionari (excloent els diccionaris electrònics i qualsevol altre tipus de suport) del castellà a l'alemany d'un text de caràcter literari, periodístic, jurídic o econòmic. La segona consistirà en una traducció amb diccionari (excloent els diccionaris electrònics i qualsevol altre tipus de suport) de l'alemany al castellà, d'un text de caràcter literari, periodístic, jurídic o econòmic. El temps màxim de realització de cada una de les dos parts serà una hora, per la qual cosa el temps màxim total de l'exercici serà dos hores. L'exercici s'haurà de llegir en sessió pública davant del tribunal, que podrà formular les preguntes o aclariments que jutge oportuns sobre l'esmentat exercici.   
Tercer exercici: De caràcter obligatori i eliminatori, de caràcter oral; tindrà quatre parts: la primera consistirà en una interpretació simultània verbal sense diccionari ni cap altre tipus de suport, del castellà a l'anglés, d'un text de caràcter literari, periodístic, jurídic o econòmic. La segona consistirà en una interpretació simultània verbal sense diccionari ni cap altre tipus de suport, de l'anglés al castellà, d'un text de caràcter literari, periodístic, jurídic o econòmic. La tercera consistirà en una interpretació simultània verbal sense diccionari ni cap altre tipus de suport, del castellà a l'alemany d'un text de caràcter literari, periodístic, jurídic o econòmic. La quarta consistirà en una interpretació simultània verbal sense diccionari ni cap altre tipus de suport, de l'alemany al castellà, d'un text de caràcter literari, periodístic, jurídic o econòmic. El temps màxim de realització de cada una de les quatre parts serà de 10 minuts aproximadament, per la qual cosa el temps màxim total de l'exercici serà de 40 minuts aproximadament.   
Quart exercici: Consistirà en el desenvolupament per escrit i en castellà, durant un temps de dos hores, d'un tema entre dos extrets a l'atzar del temari de matèries comunes, dels que figuren en l'annex I.  
Qualificació  
Els membres del tribunal qualificaran cada exercici d'esta oposició, amb una puntuació de 0 a 10 punts, i els aspirants que no aconseguisquen un mínim de 5 punts en cada un d'estos seran eliminats.  
La qualificació dels quatre exercicis s'adoptarà mitjançant la suma de les atorgades pels distints membres del tribunal i dividint el total pel nombre d'assistents d'aquell.   
Fase B. Concurs  
Els aspirants que hagen superat la fase d'oposició passaran a la fase de concurs, en la qual es valoraran només els mèrits que hagen sigut acreditats documentalment junt amb la sol·licitud. Estos mèrits es valoraran d'acord amb el barem que figura en l'annex II.   
Fase C. Entrevista  
Només per al cas que així ho decidisca el tribunal, els candidats que hagen superat la fase d'oposició se sotmetran a una entrevista davant del tribunal, que serà voluntària i no tindrà caràcter eliminatori. L'entrevista es qualificarà pel tribunal de 0 a 2 punts; la puntuació de cada candidat serà el resultat de sumar les atorgades pels distints membres del tribunal i de dividir el total pel nombre d'assistents d'aquell.  
Qualificació  
La puntuació final de cada candidat en les proves selectives serà la que resulte de la suma de la puntuació obtinguda en la fase d'oposició, l'obtinguda en la fase de concurs i, si és el cas, l'obtinguda en l'entrevista, i l'aspirant seleccionat serà el de major puntuació total. En cas d'empat entre aspirants en la puntuació de la suma de les tres fases, aquell serà resolt a favor de qui major puntuació haguera obtingut en la fase d'oposició.  
Huitena. Relació d'aprovats, presentació de documents i nomenament  
Acabada la qualificació dels aspirants, el tribunal publicarà la llista d'aspirants que han superat la fase d'oposició amb la qualificació obtinguda, i trametrà, a l'autoritat competent per a fer el nomenament, una proposta a favor de l'aspirant que major puntuació global haja obtingut, a l'efecte que es procedisca al seu nomenament com a funcionari de carrera. Només es podrà formular proposta de nomenament a favor d'un aspirant, sense perjuí que les proves selectives siguen superades per diversos aspirants.  
L'aspirant proposat presentarà, en el Registre General de l'Ajuntament, en el termini de 20 dies naturals, comptadors des de la publicació de la qualificació definitiva, els documents acreditatius de que reuneix les condicions que, per a prendre part en esta convocatòria, s'exigeixen en la base segona i que són:  
- Còpia autentificada o fotocòpia (acompanyada de l'original per a compulsa) del document nacional d'identitat.   
- Còpia autentificada o fotocòpia (acompanyada de l'original per a compulsa) del títol del qual estiga en possessió dels que s'exigeixen en la base segona per a ser admesos a la realització de les proves selectives. Si estos documents estigueren expedits després de la data en què va finalitzar el termini d'admissió d'instàncies, hauran de justificar el moment en què van concloure els estudis.  
- Declaració jurada de no haver sigut separat, per mitjà d'expedient disciplinari, de qualsevol administració o ocupació pública.  
- Declaració de compatibilitat i de no-percepció d'havers passius.  
El certificat de no trobar-se inhabilitat penalment per a l'exercici de funcions públiques serà sol·licitat d'ofici per l'Ajuntament de Rojales a l'òrgan competent per a la seua expedició.  
Els aspirants que tingueren la condició de funcionaris de carrera quedaran exempts de justificar documentalment les condicions generals que ja hagueren sigut acreditades per a obtindre el seu anterior nomenament. En tot cas hauran de presentar original o fotocòpia compulsada del seu nomenament com a funcionaris de carrera i el títol acadèmic exigit.  
Pèrdua del dret al nomenament  
Si dins el termini indicat i excepte casos de força major, l'aspirant no presentara la documentació o presentant-la es deduïra que no reuneix els requisits exigits o incorreguera en falsedat, no podrà ser nomenat funcionari de carrera, i quedaran anul·lades totes les seues actuacions, sense perjuí de la responsabilitat en què poguera haver incorregut per falsedat en la instància.  
 Novena. Borsa de treball  
Els aspirants que, havent superat la fase d'oposició, no hagen sigut proposats pel tribunal per al seu nomenament com a funcionaris de carrera, passaran a formar, per orde de la seua puntuació, una borsa de treball, a l'efecte que, en cas de futures necessitats eventuals, puguen ser nomenats funcionaris interins. La vigència de la indicada bossa serà de dos anys, transcorreguts els quals, s'extingirà. Així mateix, quedarà extingida automàticament la borsa de treball, encara que no hagen transcorregut els dos anys abans esmentats, en el moment en què se'n constituïsca una de nova com a conseqüència d'un altre procés selectiu per a cobrir places d'intèrpret.   
En cas de renúncia a prendre possessió com a interí en el moment de ser cridat, es perdrà el dret al nomenament, i es procedirà a cridar el següent de la llista.   
Deu. Incidències  
El tribunal queda facultat per a resoldre els dubtes que es presenten i prendre els acords necessaris per al bon orde de l'oposició en tot el que està previst en estes bases.  
La convocatòria, les seues bases i tots els actes administratius que se'n deriven i de l'actuació del tribunal, podran ser impugnats pels interessats, en els casos i en la forma establida en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu.  
Onze. Legislació aplicable  
En tot el no previst en les presents bases caldrà ajustar-se al que disposa la Llei 7/2007, de 12 d'abril, de l'Estatut Bàsic de l'Empleat Públic, Llei 7/1985, de 2 d'abril, de Bases del Règim Local, Llei 30/1984, de 2 d'agost, de Mesures per a la Reforma de la Funció Pública, Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, Reial Decret Legislatiu 781/1986, de 18 d'abril, pel qual s'aprova el Text Refós de les Disposicions Legals Vigents en Matèria de Règim Local, Decret Legislatiu, de 24 d'octubre de 1995, del Govern Valencià, pel qual s'aprova el Text Refós de la Llei de la Funció Pública Valenciana; Decret 33/1999, de 9 de març, pel qual s'aprova el Reglament de Selecció, Provisió de Llocs de Treball i Carrera Administrativa del personal.  
ANNEX I  
Temari  
- Matèries comunes  
La Constitució Espanyola i organització de l'Estat  
Tema 1. La Constitució Espanyola de 1978. Estructura i principis fonamentals, drets i deures: la seua garantia i suspensió. El Tribunal Constitucional: classes i efectes de les sentències. L'organització territorial de l'Estat. Les comunitats autònomes, competències.  
Tema 2. La Corona. Les Corts Generals. Composició, atribucions i funcionament. Relacions entre l'ordenament estatal i els ordenaments autonòmics. Els tractats internacionals, especial referència als tractats de la CE.  
Tema 3. El Govern i l'administració. Principis constitucionals de l'administració. Relacions entre el Govern i les Corts Generals. Òrgans de control dependents de les Corts Generals: El Defensor del Poble i el Tribunal de Comptes. El poder judicial.  
Estatut d'Autonomia de la Comunitat Valenciana  
Tema 4. L'Estatut d'Autonomia de la Comunitat Valenciana. Estructura i principis fonamentals. La Generalitat: competències i institucions. Les Corts: composició, constitució i funcions. El president de la Generalitat: funcions. El Consell: composició, estructura i funcions. Altres institucions: el Síndic de Greuges i el Consell Jurídic Consultiu.  
Règim local  
Tema 5. L'administració local en la Constitució de 1978. El principi d'autonomia. L'organització municipal. L'alcalde. Tinents d'alcalde. El ple. La comissió de govern. Els òrgans complementaris. L'estatut dels membres de les corporacions locals.  
Tema 6. Règim jurídic dels béns locals. Els béns de domini públic. Peculiaritats del seu règim jurídic en l'àmbit local. Béns patrimonials de les entitats locals: adquisició i alienació. Administració, ús i aprofitament. Els béns comunals. El servici públic en l'esfera local: peculiaritats dels distints modes de gestió. Iniciativa pública en l'activitat econòmica.  
Tema 7. L'organització municipal. Òrgans necessaris i òrgans potestatius.  
Tema 9. La potestat reglamentària local. Reglaments, ordenances i bans.  
Tema 8. Personal al servici de les entitats locals: plantilles. Funcionaris de carrera d'administració local. Funcionaris interins. Personal eventual i laboral. Oferta pública d'ocupació. Selecció del personal.   
Tema 10. Drets i deures dels funcionaris locals. Règim disciplinari. Règim d'incompatibilitats. Responsabilitat civil i penal dels funcionaris.  
Dret administratiu  
Tema 11. L'ordenament jurídic administratiu: fonts. El reglament: límits de la potestat reglamentària. L'acte administratiu: concepte, elements i classes. Eficàcia, executivitat i suspensió dels actes administratius. Invalidesa de l'acte administratiu: classes de vicis i els seus efectes. Actes presumptes: requisits i efectes.  
Tema 12. El procediment administratiu: concepte. La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Les fases del procediment administratiu.   
Tema 13. Els recursos administratius. La revisió d'actes en via administrativa. Nul·litat, anul·labilitat, convalidació, rectificació i revocació. Règim jurídic.   
Tema 14. Responsabilitat de l'administració. Procediment sancionador.  
Tema 15. Els contractes administratius. Concepte i classes. La preparació dels contractes. Formes d'adjudicació. Elements del contracte administratiu. La revisió de preus i altres alteracions contractuals. La invalidesa dels contractes administratius i la seua resolució.  
Tema 16. La figura del contractista. Requisits per a la contractació administrativa. Procediments de licitació i formes d'adjudicació dels contractes administratius. Els contractes menors.  
Hisenda pública i administració tributària  
Tema 17. Hisenda pública: principis constitucionals. Recursos de les entitats locals. Els pressupostos municipals.  
Tema 18. Mitjans de finançament dels ens locals. Ingressos de dret públic i ingressos de dret privat.  
ANNEX II  
Barem de mèrits per a la fase de concurs  
Es valoraran els següents mèrits, sempre referits a la data de publicació de l'extracte de la convocatòria en el Boletín Oficial del Estado:  
A) Experiència laboral en llocs d'intèrpret i traductor, en el sector privat o en el públic, d'acord amb el barem següent:  
- Per servicis prestats en el sector privat, a raó de 0,05 punts per mes.   
- Per servicis prestats en qualsevol administració pública no local, a raó de 0,10 punts per mes.   
- Per servicis prestats en qualsevol administració pública local, a raó de 0,15 punts per mes.   
La puntuació màxima en este apartat serà de 3 punts. S'acreditarà per mitjà de còpia compulsada del corresponent contracte de treball o nomenament de funcionari, acompanyat de certificació expedida per l'empresa o administració corresponent indicativa del temps efectiu d'ocupació del lloc de treball, o de vida laboral expedida per la Tresoreria General de la Seguretat Social, on conste la duració de la relació laboral.  
B) Títol d'intèrpret jurat. Per estar en possessió del títol d'intèrpret jurat d'anglés: 1 punt. Per estar en possessió del títol d'intèrpret jurat d'alemany: 1 punt. La puntuació màxima en este apartat serà de 2 punts. S'acreditarà per mitjà de còpia compulsada del nomenament.  
C) Valencià. El coneixement del valencià es valorarà fins a un màxim d'1 punt, prèvia acreditació (per mitjà de còpia compulsada) d'estar en possessió del certificat expedit o homologat per la Junta Qualificadora de Coneixements de Valencià; es puntuarà únicament el nivell més alt de coneixements de valencià que es posseïsca d'acord amb l'escala següent:  
- Coneixement oral: 0,20 punts.  
- Grau Elemental: 0,40 punts.  
- Grau Mitjà: 0,60 punts.  
- Grau Superior: 1 punt.  
D) Per haver cursat estudis en l'Escola Oficial d'Idiomes; es puntuarà únicament el nivell més alt que es posseïsca de cada idioma comunitari d'acord amb l'escala següent:  
- Nivell bàsic o equivalent: 0,40 punts.  
- Nivell intermedi o equivalent: 0,60 punts.   
- Nivell avançat: 1 punt.  
La puntuació màxima en este apartat serà de 2 punts. S'acreditarà per mitjà de còpia compulsada del corresponent títol o certificació expedida per l'Escola Oficial d'Idiomes.  
Rojales, 6 d'octubre de 2008.- L'alcalde: Antonio Martínez Cánovas.